सरकार ने कॉलेज से हटाए संविदाकर्मी आईटीआई में छात्रों की पढ़ाई अटकी
आईटीआईकर रहे बच्चों की पढ़ाई इन दिनों अधर में चल रही है। आईटीआई कॉलेजों के प्रिंसिपल जुगाड़ में जुटे हैं, लेकिन कुछ बन नहीं पा रहा है। इसका सीधा असर बच्चों की पढ़ाई पर पड़ रहा है। दरअसल सरकार ने एक आदेश जारी कर आईटीआई कॉलेजों में संविदा पर लगे शिक्षकों को हटा दिया है। समस्या यह खड़ी हो गई है कि सेमेस्टर शुरू हो चुका है और करीब एक सप्ताह के बाद भी गाड़ी पटरी पर नहीं आई है। बच्चों की क्लास नहीं लग पा रही हैं। हालात यह है कि बच्चे कॉलेज तो जाते हैं, लेकिन आधी-अधूरी पढ़ाई करके चले आते हैं। अलवर में छात्र छात्रा आईटीआई में हुनर पर हावी सरकारी आदेशों के कारण करीब 30-35 विद्यार्थी घर बैठ गए हैं और 500 से ज्यादा बच्चे प्रभावित हो रहे हैं। मामले की पड़ताल की तो सामने आया कि वित्त विभाग ने आदेश जारी कर प्लेसमेंट के जरिए लगे तमाम कार्मिकों को हटा दिया, लेकिन कोई विकल्प अभी तक नहीं दिया है। बताया जा रहा है कि प्रकरण वित्त विभाग में विचाराधीन है। यह समस्या प्रदेशभर की 135 आईटीआई में है।
गेस्टफैकल्टी के तौर पर लगाएगी सरकार : जानकारीके अनुसार सरकार हटाए गए कार्मिकों को अब गेस्ट फैकल्टी के तौर पर अध्यापन के लिए लगा सकती है। इन कार्मिकों को प्रति घंटे के हिसाब से भुगतान किया जाएगा। मामला वित्त विभाग में विचाराधीन है, लेकिन निर्णय नहीं हो पा रहा है।
^सरकारके आदेशों के बाद संविदा पर लगे शिक्षकों को हटा दिया गया है। बच्चों की पढ़ाई तो प्रभावित हो रही है, लेकिन व्यवस्था कर रहे हैं। सरकार के निर्देशों का इंतजार है। -पीकेअग्रवाल, प्रिंसिपल राजकीय आईटीआई
hin_Deva hin_Deva hin_Deva hin_Deva